નાણાપ્રધાન અરુણ જેટલીએ એવું કહ્યું છે કે વિરોધ પક્ષને કારણે નહીં પણ કેટલીક વ્યક્તિને કારણે સરકાર મુશ્કેલી અનુભવી રહી છે. સંભવતઃ તેમનો ઈશારો સોનિયા ગાંધી અને રાહુલ ગાંધી તરફ છે. સરકારના મેનેજરો અન્ય વિપક્ષી નેતાઓને એવું સમજાવવા પ્રયાસ કરી રહ્યા છે કે માત્ર ને માત્ર રાહુલ ગાંધીને પ્રસ્થાપિત કરવા માટે કોંગ્રેસ સંસદને શાંતિપૂર્ણ રીતે ચાલવા દેવા ઇચ્છતી નથી. આથી પ્રાદેશિક પક્ષોએ કોંગ્રેસની આવી રાજરમતનું સમર્થન કરવું જોઈએ નહીં. વિપક્ષના નેતાઓને આ વાત સમજાઈ છે એટલે અનેક નેતાઓ કોંગ્રેસને જ ભીંસમાં લેવાનો વ્યૂહ વિચારી રહ્યા છે.